Mei | 2016 | Mal, dis al...EkWasHier...
Jam bietjie saam…♫♪♫
Talent, dis die woord. Vanaand het die tieners hul talent gewys by die hoërskool. My mond het letterlik OOP gehang. Die kids was so opgewonde oor vanaand dat ek besluit het om te gaan. Op die gallery gaan sit, brilletjies opgesit want ek kan mos nie meer ver sien sonder die goed nie. Die beligting was pragtig en die Cerilliumblou ligte was pragtig en het oorgegaan na smaraggroen en dan na waatlemoenrooi. Die viooltjiepers ligte het nogal 'n mooi skynsel gegooi terwyl die liggies in die agtergrond, gelyk soos reuse fairy lights, dit gekomplimenteer het. Ja, Mnr Sharp, jy was sharp, baard en al. Seremoniemeester goed hanteer en dink jy hoort op die stage, as komediant.
Ek het ongelooflik baie geleer…2 poppeloppe het 'n moordtoneel goed hanteer en selfs vir my tips gelos oor hoe om 'n man te soen…die kussingmetode. Poppelop A het 'n pragtige dans gelewer asook 'n toneelopvoering oor, glo dit of nie, dwelms. Gevolg is, jou rekeninge het dieselfde effek dan dwelms…AAAAAAARRRRGGGG!! Sommige poppeloppe het my so verbaas, soveel talent onder die Gr 9's – is awesome. Van rap tot dans, sing tot musiek maak…was ongelooflik. Die manne het verbasend na vore getree en dis tyd om my 'Blue Suade Shoes' aan te trek. Dink dis tyd om 'n 'Jam-klub' daar te begin. Miskien een maal 'n maand of dalk week, en kids kan so 40 sekonde jam doen. Van die poppeloppe het engele stemme en ek het absoluut gesnak na my asem toe ek hierdie talente aanskou.
Dit maak onderwys die moeite werd. Nee, môre sal elkeen maar hul talente weer moet wys in die klas. Veral die drama gedeeltes, dit was by uitstek vir my die beste.
En wie sal ek nie ook in die gehoor sien nie? Die einste, Lisa se klavier sanger…Refentse Morake. Die jongeling het talent wat skrik vir niks. Hy was al saam by Interact Rotary saamtrek by 'n ouetehuis. Ai, die een tannie het aan't huil gegaan, want hy moes weer De la Rey gesing het…LOL…net om te sien dat sy aan die slaap val.
So kom nog 'n wonderlike aand op einde.
EkWasHier was ook daar.
♪♫…Bernice…is die bruid…♫♪
Die jawoord is uit en Bernice is die bruid…
My broer se dogter gaan trou. En as ek terug moet dink om haar te onthou, gaan dit oor die 26 jaar terug, ek dink…ek onthou haar eerste verjaarsdag. Haar ma, Nerine, sê juis sy mag glad nie aan haar verjaarsdagkoek raak nie…net toe Nerine omdraai en loop, trek sy haar handjie oor die roomyskoek, so asof sy net wil wys sy kan. So lekker gelag…en sy't modderkoekies gebak en saam met haar verbeeldingsmaatjie, Alêr, gespeel…ek onthou nog die stories wat ek vertel het, en sy kordaat vir my vertel het dat ek tog asseblief moet klaarkry want obviously was my stories tè lank. Sy was ook my blommemeisie op my troue…nee, ek het nie meer die foto's van die troue nie…jammer, anders kon ek gewys het hoe fraai sy gelyk het. Ek onthou hoe sy saam met my kinders gespeel het en hoe lief hulle vir 'Niecie' was. As sy daar was, het hulle 'n hond uit 'n bos gespeel.
So het sy groot geword en staan op trou. Bernice, mag jou lewe vol blessings wees. En as Christo iets doen, sny ons hom op en maak heerlike pasteitjies van hom en begin 'n bakkery…heerlik lag ek nou. (☺) En as daar kinders is, weet ek sommer hulle sal baie bederf word. Mag jou lewenspad saam met Christo gelukkig wees. Ja, daar sal dae kom waar julle baklei en onmin wees, maar praat dit uit. Die lewe is te kort vir nonsens. Mag, jou lewenspad vol vreugde, lag, geluk wees en mag julle werklik 'n lewenslange huwelik ervaar. Soul mates soos hulle sê, en voortleef soos Ouma Marie en Oupa Ben wat al amper 62 jaar getroud is. Dis my 'geskenk' aan jou…'n blessing!
Mense wil lewe soos die media die lewe voorhou, maar dis veel eerder hoe jul innerlike dit wil laat voortleef. Ek sal beslis die 11de Junie daar wees, Pretoria, waar die huwelik voltrek word. Beslis, tans die enigste man in my lewe, Michael en Alicea en ? wie ookal…sal nie die troue van die jaar misloop nie. Jy is die enigste klein niggie wat ek het, en weet die dag sal spesiaal wees…